7. ΑΠΟΦΑΣΗ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ  ΤΑΧΥΔΡΟΜΕΙΩΝ (ΕΕΤΤ) Αριθ. 262/107 της 9/26 Σεπτ. 2002 (ΦΕΚ Β΄1262) Ειδικά μέτρα προστασίας των σταθμών εποπτείας του Εθνικού Συστήματος Διαχείρισης και Εποπτείας Φάσματος Ραδιοσυχνοτήτων από επιζήμιες παρενοχλήσεις. Έχοντας υπόψη: α.το Ν. 2867/2000 «Οργάνωση και Λειτουργία των Τηλεπικοινωνιών και άλλες Διατάξεις » (ΦΕΚ 273/Α/2000), β.το Ν. 2801/2000 «Ρυθμίσεις θεμάτων αρμοδιότητας του Υπουργείου Μεταφορών και Επικοινωνιών και άλλες διατάξεις» (ΦΕΚ Α/46/2000), γ.την υπουργική απόφαση 94649/8682/93 «Ηλεκτρομαγνητική συμβατότητα σε συμμόρφωση με τις διατάξεις της Οδηγίας 89/336/ΕΟΚ του Συμβουλίου των Ευρωπαϊκών Κοινοτήτων, όπως τροποποιήθηκε από τις Οδηγίες 92/31/ΕΟΚ και 93/68/ΕΟΚ» (ΦΕΚ Β/688/1994), δ.την απόφασή της ΑΠ: 210/2/28.2.2001 «Κανονισμός Εκχώρησης Μεμονωμένων Ραδιοσυχνοτήτων ή Ζωνών Ραδιοσυχνοτήτων, υπό Καθεστώς Ειδικής Άδειας, για παροχή Δημόσιων Τηλεπικοινωνιακών Υπηρεσιών» (ΦΕΚ 285/Β/2001), ε.την απόφασή της ΑΠ: 254/72/2002 «Κανονισμός Εκχώρησης Μεμονωμένων Ραδιοσυχνοτήτων σε Σταθμούς Ραδιοεπικοινωνιών για Ιδία Χρήση» (ΦΕΚ 895/Β/2002), 22.Μ.α.5-7 Εγκατάσταση – Λειτουργία Κατασκευών Κεραιών στ.την απόφασή της ΑΠ: 236/79/23.11.2001 «Κανονισμός Αδειών Κατασκευών Κεραιών στην Ξηρά» (ΦΕΚ 1649/Β/2001), ζ.τη Σύσταση 575 του Τομέα ραδιοεπικοινωνιών της Διεθνούς Ένωσης Ραδιοεπικοινωνιών (ITU-R), που αφορά τη προστασία των σταθερών σταθμών εποπτείας από επιζήμιες παρεμβολές, η.το Εγχειρίδιο Εποπτείας Φάσματος (Spectrum Monitoring Handbook) της Διεθνούς Ένωσης Ραδιοεπικοινωνιών (ITU-R), θ.την ανάγκη προστασίας των σταθμών εποπτείας του ΕΣΔΕΦΡ από παρεμβολές ώστε να είναι δυνατή η λειτουργία τους, ι.το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζει: Άρθρο 1 Πεδίο Εφαρμογής – Ορισμοί 1.Στην παρούσα απόφαση υπάγονται όλοι οι Σταθμοί Ραδιοεπικοινωνίας για τους οποίους απαιτείται εκχώρηση ραδιοσυχνότητας ή/και έκδοση Άδειας Κατασκευής Κεραίας, σύμφωνα με τη κείμενη νομοθεσία. 2.Για κάθε όρο της παρούσας, ισχύουν οι ορισμοί που περιλαμβάνονται στο Ν. 2867/2000, ή αν δεν υπάρχει εκεί στο Ν. 2801/2000, ή αν δεν υπάρχει εκεί, στο δευτερογενές δίκαιο της Ευρωπαϊκής Ένωσης, ή αν δεν υπάρχει εκεί στο Διεθνή Κανονισμό Ραδιοεπικοινωνιών της ITU-R.  Άρθρο 2 Περιορισμοί ως προς τη έκδοση Αδειών  Κατασκευών Κεραιών και τη Εκχώρηση  Ραδιοσυχνοτήτων 1.Δεν επιτρέπεται, σύμφωνα με το Ν. 2801/2000, η έκδοση Άδειας Κατασκευής Κεραίας Σταθμού Ξηράς και η Εκχώρηση Ραδιοσυχνότητας σε Σταθμούς Ραδιοεπικοινωνίας οι οποίοι υπάγονται σε τουλάχιστον μία από τις ακόλουθες περιπτώσεις: α.έχουν ενεργό ισοτροπικά ακτινοβολούμενη ισχύ εκπομπής μικρότερη από χίλια (1000) Watt και βρίσκονται σε ακτίνα μικρότερη από χίλια (1000) μέτρα από τις θέσεις τοποθέτησης των Σταθμών Εποπτείας του Φάσματος Ραδιοσυχνοτήτων του ΕΣΔΕΦΡ που αναφέρονται στο Παράρτημα, το οποίο αποτελεί αναπόσπαστο μέρος της παρούσας, β.έχουν ενεργό ισοτροπικά ακτινοβολούμενη ισχύ εκπομπής μεταξύ χιλίων (1000) και δέκα χιλιάδων (10.000) Watt και βρίσκονται σε ακτίνα μικρότερη από πέντε (5) χιλιόμετρα από τις θέσεις τοποθέτησης των Σταθμών Εποπτείας του Φάσματος Ραδιοσυχνοτήτων του ΕΣΔΕΦΡ που αναφέρονται στο Παράρτημα, το οποίο αποτελεί αναπόσπαστο μέρος της παρούσας, γ.έχουν ενεργό ισοτροπικά ακτινοβολούμενη ισχύ εκπομπής μεγαλύτερη από δέκα χιλιάδες (10.000) Watt και βρίσκονται σε ακτίνα μικρότερη από δέκα (10) χιλιόμετρα από τις θέσεις τοποθέτησης των Σταθμών Εποπτείας του ΕΣΔΕΦΡ που αναφέρονται στο Παράρτημα, το οποίο αποτελεί αναπόσπαστο μέρος της παρούσας. 2.Κατ’ εξαίρεση των προβλεπομένων στη παράγραφο 1 του παρόντος άρθρου, οι ενδιαφερόμενοι δύνανται να αιτούνται τη έκδοση Άδειας Κατασκευής Κεραίας Σταθμού Ξηράς ή/και τη Εκχώρηση Ραδιοσυχνότητας σε σταθμούς ραδιοεπικοινωνίας που υπάγονται σε μια τουλάχιστον από τις περιπτώσεις α, β και γ της παραγράφου 1 του παρόντος άρθρου, υποβάλλοντας προς τούτο ειδική μελέτη στη οποία αποδεικνύεται ότι η λειτουργία του εν λόγω σταθμού σε καμία περίπτωση δεν είναι δυνατόν να προκαλέσει επιβλαβή παρενόχληση (παρεμβολή) στα συστήματα του ΕΣΔΕΦΡ, ούτε η κατασκευή Κεραίας του σταθμού είναι δυνατόν να παρεμποδίζει τη ορθή λειτουργία των συστημάτων του ΕΣΔΕΦΡ (δημιουργώντας ανακλάσεις και άλλα φαινόμενα), σύμφωνα με τα διεθνή Πρότυπα και τις Συστάσεις. Για την εκπόνηση της μελέτης θα πρέπει να λαμβάνονται υπόψη τα ακόλουθα όρια έντασης του πεδίου, στις θέσεις των σταθμών εποπτείας που αναφέρονται στο Παράρτημα: α.Για συχνότητα εκπομπής από 9KHz έως 174MHz, ένταση πεδίου μικρότερη ή ίση από/με 10mV/m. β.Για συχνότητα εκπομπής από 174ΜHz έως 5GHz, ένταση πεδίου μικρότερη ή ίση από/με 50mV/m. Άρθρο 3 Μέτρα προστασίας του ΕΣΔΕΦΡ  μετά τη έναρξη λειτουργίας του Σε περίπτωση που οποτεδήποτε μετά τη λειτουργία των σταθμών εποπτείας του ΕΣΔΕΦΡ, διαπιστωθεί από τη ΕΕΤΤ ότι προκαλούνται στο ΕΣΔΕΦΡ επιζήμιες παρενοχλήσεις από αδειοδοτημένους Σταθμούς Ραδιοεπικοινωνίας, ή οι κατασκευές κεραιών των σταθμών αυτών παρεμποδίζουν τη ορθή λειτουργία των σταθμών εποπτείας του ΕΣΔΕΦΡ, η ΕΕΤΤ δύναται να προβαίνει σε ανάκληση των Αδειών Κατασκευών Κεραιών ή/και των Εκχωρηθεισών Ραδιοσυχνοτήτων που προκαλούν τις επιζήμιες παρενοχλήσεις και αφού προηγουμένως υποβληθούν εγγράφως οι απόψεις των ενδιαφερομένων μερών. (Μετά τη σελ. 690) Σελ. 691 Τεύχος     Σελ.      Εγκατάσταση – Λειτουργία Κατασκευών Κεραιών 22.Μ.α.7 Άρθρο 4 Μεταβατικές Διατάξεις Για τις περιπτώσεις των Σταθμών Ραδιοεπικοινωνίας οι οποίες υπάγονται σε τουλάχιστον μία από τις περιπτώσεις α, β και γ της παραγράφου 1 του άρθρου 2 της παρούσης και για τους οποίους έχουν ήδη εκδοθεί Άδειες Κατασκευών Κεραιών ή/και έχουν γίνει Εκχωρήσεις Ραδιοσυχνοτήτων, η ΕΕΤΤ θα προβεί σε σχετική μελέτη παρεμβολής και εφόσον διαπιστωθεί ότι οι εν λόγω σταθμοί είναι δυνατόν να δημιουργούν παρενοχλήσεις στη λειτουργία των σταθμών εποπτείας του ΕΣΔΕΦΡ, οι Άδειες Κατασκευών Κεραιών ή/και οι Εκχωρήσεις Ραδιοσυχνοτήτων των συγκεκριμένων σταθμών θα ανακαλούνται άμεσα και αφού προηγουμένως υποβληθούν εγγράφως οι απόψεις των ενδιαφερομένων μερών. Αιτήσεις των ενδιαφερόμενων για αλλαγή θέσης των σταθμών ή τροποποίηση των τεχνικών χαρακτηριστικών τους, ώστε να πληρούν τις προϋποθέσεις για τη έκδοση Άδειας Κατασκευής Κεραίας Σταθμού Ξηράς ή/και την Εκχώρηση Ραδιοσυχνότητας σύμφωνα με τα προβλεπόμενα στην παρούσα απόφαση, εξετάζονται από την ΕΕΤΤ κατά προτεραιότητα. Άρθρο 5 Έναρξη Ισχύος Η παρούσα απόφαση τίθεται σε ισχύ από την ημερομηνία δημοσίευσής της στην Εφημερίδα της Κυβερνήσεως. (Ακολουθεί Παράρτημα) 